HASZNÁLATI SZERZŐDÉS

mely létrejött egyrészről **Budapest Főváros VII. kerület Erzsébetváros Önkormányzata** (1073 Budapest, Erzsébet krt. 6., adóigazgatási szám: 15507008-2-42, statisztikai számjele: 15507008-7510-32101, képviseli: Vattamány Zsolt polgármester) a Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …………….. számú határozata alapján jelen Szerződés megkötésénél eljár: **Erzsébetvárosi Piacüzemeltetési Korlátolt Felelősségű Társaság** (rövidített név: **Erzsébetvárosi Piacüzemeltetési Kft.,** 1071 Budapest, Akácfa u. 42-48., cégjegyzékszám: Cg. 01-09-298784, adóigazgatási szám: 25962415-2-42, statisztikai számjele: 25962415-6832-113-01, képviseli: Ferenczy László ügyvezető), Használatba adó(a továbbiakban: **Használatba adó**)**,** másrészről:

Név:

Lakhely:

Kézbesítési cím:

Adóazonosító jel:

Személyazonosító igazolvány száma:

Születési hely és idő:

Anyja neve:

Őstermelői igazolvány száma:

Vállalkozás elnevezése: …………………………………Székhelye: …………………………………...

Képviseletére jogosult: ………………………………………………………………

Vállalkozói igazolvány száma:

Cégjegyzékszám: ………………………………vagy Adószám: …………………………

Használó (a továbbiakban: **Használó**, a továbbiakban együttesen: **Felek**) között a mai napon az alábbi feltételekkel:

**I. A SZERZŐDÉS TÁRGYA ÉS TARTAMA**

I.1. Felek a jelen Szerződést 2017. december 10-én, 8:00 órától 2017. december 24-én 15:00 óra időszakban az I.2. pontban megjelölt időtartamra kötik azzal, hogy Használó ezen időtartamon belül reggel 8:00 és este 24:00 óra között jogosult a Budapest VII. kerület, Garay tér 20. szám alatt található Társasház (a továbbiakban: „**Társasház**”) Péterfy Sándor u. felőli oldalán kialakított „Dísztér” (a továbbiakban: „**Dísztér**”) alaprajzon megjelölt-alapterületű részét (a továbbiakban: „Terület”). fenyőfavásár céljára használni.

I.2. Használó kijelenti, hogy a I. 1. pontban meghatározott időszakban és helyen

2017. december …….. napjától

2017. december ……...napjáig, (összesen ………. nap) …….. ..m² területet kíván árusításra használni, mely után legkésőbb jelen szerződés megkötésekor megfizeti a II.1. pontban meghatározott díjakat.

**II. FIZETÉSI FELTÉTELEK**

II.1. A Használó a Terület használatáért árusítási naponként 400,- Ft/m2/nap+ÁFA használati díjat (azaz használati díjat) és 1.500,- Ft/m2/nap+ÁFA óvadékot köteles megfizetni számla ellenében. Az óvadékot a Használatba adó a III. 3 és III.4 pontokban meghatározott Használói kötelezettségek elmulasztása esetén az ott meghatározott feladatok (tisztán tartás) igazolt elvégeztetésére használhatja fel.

II.2. Az óvadék halmozott összege a Használó árusításának utolsó napján, a vásár zárását követően visszafizetésre kerül, amennyiben a Használó a III. pontban meghatározott kötelezettségeit teljesítette. A Használói kötelezettségek elmulasztása esetén a II.1. pontban meghatározottak szerint a Használatba adó az óvadék csökkentett összegét fizeti vissza.

**III. A HASZNÁLÓ KÖTELEZETTSÉGEI**

III.1. A Felek megállapodnak abban, hogy a jelen Szerződés időtartama alatt Használó a II. pontban meghatározott díjakat akkor is köteles megfizetni, ha bármilyen okból a Területet – akár csak időlegesen – nem használja, vagy nem tudja használni, kivéve, ha a Használatba adónak ez felróható.

III.2. A Használó a Területet kizárólag fenyőfavásár céljára használhatja.

III.3. A Használó köteles a Terület folyamatos tisztán tartásáról (takarítás, szemétszállítás) és az őrzéséről saját költségén gondoskodni.

III.4. A jelen Szerződés bármely okból történő megszűnése esetén a Használó legkésőbb a megszűnés napján köteles a Terület tiszta állapotban történő visszaadásáról, kiürítéséről gondoskodni. A Használó a jelen Szerződés aláírásával kifejezett hozzájárulását adja ahhoz, hogy ezen kötelezettsége elmulasztása esetén a Használatba adó (vagy megbízottja) a Használó költségére minden külön felszólítás nélkül intézkedhet a Terület visszavétele, illetve kiürítése tárgyában.

**IV. A SZERZŐDÉS MEGSZŰNÉSE**

IV.1. A Szerződés az I.2. pontban meghatározott időtartam lejártakor megszűnik. A szerződést a Felek közös megegyezéssel írásban bármikor megszüntethetik, vagy módosíthatják.

VI.4. A Szerződés I-III. pontjaiban foglalt kötelezettségek súlyos megszegése esetén bármelyik Fél rendkívüli felmondással élhet. A szerződés megszűnése esetén a Felek egymással elszámolnak.

**V. ZÁRÓ RENDELKEZÉSEK**

V.1. A jelen Szerződésben nem szabályozott kérdésekben a Polgári Törvénykönyvről szóló mindenkor hatályos 2013. évi V. törvény és a vonatkozó egyéb jogszabályok rendelkezései az irányadók.

V.2. A Felek kijelentik, hogy a jelen Szerződés aláírására és teljesítésére teljes jogkörrel rendelkeznek, valamint a Szerződést elolvasás és közös értelmezés után, mint akaratukkal mindenben megegyezőt, szabályszerűen, jóváhagyólag írják alá.

Budapest, 2017.év december hónap……..nap

|  |  |
| --- | --- |
| ……………………………………………… | ……………………………………………… |
| **Név/Cégnév**  képviseletében**:**  **HASZNÁLÓ** | **Erzsébetvárosi Piacüzemeltetési Kft.**  **Ferenczy László**  ügyvezető  **HASZNÁLATBA ADÓ** |
|  |  |